CELEX: 62020TN0633
Language: mt
Date: 2020-10-09 00:00:00
Title: Kawża T-633/20: Rikors ippreżentat fid-9 ta’ Ottubru 2020 – CNMSE et vs Il-Parlament u Il-Kunsill

11.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/24
            
         
      Rikors ippreżentat fid-9 ta’ Ottubru 2020 – CNMSE et vs Il-Parlament u Il-Kunsill
      (Kawża T-633/20)
      (2021/C 9/36)
      Lingwa tal-kawża: il-Franċiż
      
         Partijiet
      
      
         Rikorrenti: Coordination nationale médicale santé – environnement (CNMSE) (Pariġi, Franza) u), u ħames rikorrenti oħra (rappreżentant: G. Tumerelle, avukat)
      
         Konvenuti: Il-Parlament Ewropew u Il-Kunsill tal-Unjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tiddikjara n-nullità tar-Regolament Ewropew Nru 2020/1043.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw tliet motivi.
      
                  1.
               
               
                  L-ewwel motiv, huwa bbażat fuq il-konsegwenzi u r-riskji tar-regolament ikkontestat (1). L-applikanti jikkunsidraw f'dan ir-rigward li l-eliminazzjoni ta’ kwalunkwe miżuri ta’ evalwazzjoni tar-riskju relatati ma’ organiżmi ġenetikament modifikati ma kienitx iġġustifikata. Huma jikkritikaw ukoll in-nuqqas ta’ konsultazzjoni pubblika, in-nuqqas ta’ informazzjoni u tikkettar u n-nuqqas ta’ motivazzjoni xjentifika
               
            
                  2.
               
               
                  It-tieni motiv, huwa bbażat fuq difetti li jaffettwaw il-legalità esterna tal-att ikkontestat. Ir-rikorrenti jikkritikaw il-proċedura segwita għan-nuqqas ta’ konsultazzjoni tal-pubbliku, in-nuqqas ta’ konformità mal-proċeduri differenti stabbiliti fl-Artikolu 7 tad-Direttiva 2001/18 (2) u l-ksur tar-rekwiżiti formali essenzjali. Huma jinvokaw ukoll in-nuqqas ta’ bażi legali suffiċjenti u l-iżball ta’ evalwazzjoni.
               
            
                  3.
               
               
                  It-tielet motiv, huwa bbażat fuq difetti li jaffettwaw il-legalità interna tal-att ikkontestat. Ir-rikorrenti jsostnu f’dan ir-rigward in-nuqqas ta’ rispett tal-prinċipju ta’ prekawzjoni, in-nuqqas ta’ rispett tal-prinċipju fundamentali tal-Unjoni tad-dritt għal aspettattivi leġittimi u d-dritt miksub għall-protezzjoni tas-saħħa u tal-ambjent. L-applikanti jallegaw ukoll ksur tal-prinċipji ta’ sussidjarjetà u proporzjonalità kif ukoll żball manifest ta’ evalwazzjoni.
               
            
         (1)  Regolament (UE) 2020/1043tal-Parlament Ewropew u tal-Kunsill tal-15 ta’ Lulju 2020 dwar it-twettiq ta’ provi kliniċi ta’ prodotti mediċinali għall-użu mill-bniedem li fihom jew li jikkonsistu f’organiżmi ġenetikament modifikati maħsuba biex jittrattaw jew jipprevjenu l-marda tal-coronavirus (COVID-19) u l-provvista ta’ dawn il-prodotti (ĠU 2020, L 231, p. 12).
      
         (2)  Direttiva 2001/18/KE tal-Parlament Ewropew U Tal-Kunsill tat-12 ta' Marzu 2001 dwar ir-rilaxx intenzjonat fl-ambjent ta' organiżmi modifikati ġenetikament u li tħassar id-Direttiva tal-Kunsill 90/220/KEE (ĠU Edizzjoni Speċjali bil-Malti, Kapitolu 15, Vol. 6, p. 77).